OpenLLM-France/wikimedia huggingface dataset:
# Vil·la romana de l'Espelt

La Vil·la romana de l'Espelt és un jaciment arqueològic situat enmig de camps de conreu, prop del poble de l'Espelt, al municipi d'Òdena, comarca de l'Anoia. Va ser habitada en època romana des dels segles II-I aC fins al primer terç del segle V dC, en etapes de d'activitat desigual. Va ser construïda en un lloc assolellat i dominant, prop d'un corrent d'aigua i d'una via de comunicació que permetia donar sortida a la producció excedent. En època medieval sembla que va tornar a ser ocupada. Ha estat declarada Bé Cultural d'Interès Nacional.
Les excavacions, realitzades pel Centre d'Estudis Comarcals d'Igualada i la Diputació de Barcelona, han descobert estructures de diverses estances, algunes de tipus residencial i d'altres destinades a activitat agrícoles. Hi ha constància de l'existència de ramats i el conreu de vi, cereals i probablement oli, i activitats artesanals com l'elaboració de teixits. Algunes estances estaven recobertes de pintures amb motius geomètrics o vegetals.
S'hi ha trobat un paviment de mosaic i nombroses mostres de ceràmica, vidre, objectes d'os, de ferro o de bronze, monedes i un fragment d'un rellotge de sol. Entre els objectes recuperats hi ha sivelles, agulles per al cabell, agulles d'os, fusaioles, recipients per cuinar, llànties, claus de porta, una safata de vidre, un dau de vori, pinces i un canelobre. Els objectes han estat dipositats al Museu Comarcal de l'Anoia.
* Entrada al recinte
* Detall d'una estança
* Detall d'estances
* Placa informativa

## Referències

* 1 2 3 4 poblesdecatalunya.cat, Vil·la romana de l'Espelt (Òdena - Anoia)
* 1 2 3 4 5 Consell Comarcal de l'Anoia, Vil·la romana de l'Espelt Arxivat 2011-09-16 a Wayback Machine.
* ↑ Ajuntament d'Igualada, Vil·la Romana de l'Espelt Arxivat 2011-09-04 a Wayback Machine.
* 1 2 Placa informativa ubicada al jaciment

## Enllaços externs

* Web oficial de la Vil·la Romana de l'Espelt
# Vostotxni

«Vostotxni» té aquests significats:
* Vostotxni (Leningràdskaia), localitat del krai de Krasnodar, Rússia
* Vostotxni (Beriózovi), localitat del krai de Krasnodar, Rússia
* Vostotxni (Bélaia Glina), localitat del krai de Krasnodar, Rússia
* Vostotxni (Rodnikí), localitat del krai de Krasnodar, Rússia
* Vostotxni (Staromixastovskaia), localitat del krai de Krasnodar, Rússia
* Vostotxni (Privolni), localitat del krai de Krasnodar, Rússia
* Vostotxni (Kanevskaia), localitat del krai de Krasnodar, Rússia
* Vostotxni (Staronijestebliievskaia), localitat del krai de Krasnodar, Rússia
* Vostotxni (Oktiabrski), localitat del krai de Krasnodar, Rússia
* Vostotxni (Kusxóvskaia), localitat del krai de Krasnodar, Rússia
* Vostotxni (Mostovskoi), localitat del krai de Krasnodar, Rússia
* Vostotxni (Afipski), localitat del krai de Krasnodar, Rússia
* Vostotxni (Sxerbínovski), localitat del krai de Krasnodar, Rússia
* Vostotxni (Rassvet), localitat del krai de Krasnodar, Rússia
* Vostotxni (Parkovi), localitat del krai de Krasnodar, Rússia
* Vostotxni (Tbilísskaia), localitat del krai de Krasnodar, Rússia
* Vostotxni (Kírov), localitat de l'óblast de Kírov, Rússia
* Vostotxni (Orenburg), localitat de l'óblast d'Orenburg, Rússia
* Vostotxni (Tatarstan), localitat del Tatarstan, Rússia
* Vostotxni (Sverdlovsk), localitat de l'óblast de Sverdlovsk, Rússia
* Vostotxni (Ivantéievka), localitat de l'óblast de Saràtov, Rússia
* Vostotxni (Ozinki), localitat de l'óblast de Saràtov, Rússia
* Vostotxni (Samara), localitat de l'óblast de Samara, Rússia
* Vostotxni (Rostov), localitat de l'óblast de Rostov, Rússia
* Vostotxni (Stàvropol), localitat del krai de Stàvropol, Rússia
# Vanthoffita

La vanthoffita és un mineral de la classe dels sulfats. Rep el seu nom de Jacobus Henricus van't Hoff (1852-1911), professor de química, química física i termodinàmica, fundador de l'estereoquímica, estudiant d'equilibris en solucions salines, i Premi Nobel.

## Característiques

La vanthoffita és un sulfat de fórmula química Na₆Mg(SO₄)₄. Cristal·litza en el sistema monoclínic. Es troba en forma granular anèdrica i massiva. La seva duresa a l'escala de Mohs és 3,5.
Segons la classificació de Nickel-Strunz, la vanthoffita pertany a «07.AC - Sulfats (selenats, etc.) sense anions addicionals, sense H₂O, amb cations de mida mitjana i grans» juntament amb els següents minerals: piracmonita, efremovita, langbeinita, manganolangbeinita, yavapaiïta, eldfellita, godovikovita, sabieïta, thenardita, metathenardita i aftitalita.

## Formació i jaciments

Es troba de manera restringida en dipòsits d'evaporites d'origen oceànic. Sol trobar-se associada a altres minerals com: weïta, langbeinita, halita o blödita. Va ser descoberta l'any 1902 a Wilhelmshall, Halberstadt, Saxònia-Anhalt, Alemanya.

## Referències

* ↑ «Vanthoffite» (en anglès). Mindat. [Consulta: 1r juliol 2016].
* 1 2 «Vanthoffite» (en anglès). Handbook of Mineralogy. [Consulta: 1r juliol 2016].
# Vega de Tirados

Vega de Tirados és un municipi de la província de Salamanca a la comunitat autònoma de Castella i Lleó. Limita al Nord amb Juzbado, a l'Est amb San Pedro del Valle, al Sud amb Porteros (Carrascal de Barregas) i Golpejas i a l'Oest amb Villarmayor.

## Demografia

Evolució demogràfica :
| 1991 | 1996 | 2001 | 2004 |
| 254 | 235 | 203 | 247 |
# Vega de Tera

Vega de Tera és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 629 | 549 | 496 | 470 |
# Vestine (cràter)

Vestine és un cràter d'impacte fortament erosionat de la cara oculta de la Lluna, situat just més enllà del terminador nord-est. Es troba al sud-oest de la gran plana emmurallada de Harkhebi, i al nord-oest de la parella de cràters formada per Maxwell i Richardson.
* Localització de Vestine (centre de la imatge)
* Cràters satèl·lit
La vora exterior d'aquest cràter és una cresta irregular situada al voltant del sòl interior. El petit cràter satèl·lit Vestine A es troba a través de la vora nord. Vestine cobreix la meitat oriental del cràter Vestine T, una formació més antiga i una mica més petita. El sòl interior té una cresta central arrodonida amb un petit cràter situat just a l'est.
* Fotografia de la missió Apollo 14
* Fotografia de la missió Apollo 16
Abans de rebre la seva denominació formal el 1970 per decisió de la UAI, era conegut amb el nom de Cràter 111.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Vestine.
| Vestine | Coordenades | Diàmetre |
| A | 36° 12′ N, 94° 48′ E﻿ / ﻿36.2°N,94.8°E﻿ / 36.2; 94.8﻿ (Vestine A) | 17 km |
| T | 33° 54′ N, 91° 06′ E﻿ / ﻿33.9°N,91.1°E﻿ / 33.9; 91.1﻿ (Vestine T) | 49 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Vestit

«Vestit» té aquests significats:
* Indumentària, equivalent de vestit per a referir-se a la combinació de diverses peces de roba
* Vestit femení, peça de roba que cobreix el cos de les espatlles fins a les cames, on pren forma de faldilla
* Vestit masculí, conjunt de jaqueta i pantaló fets en el mateix teixit i en la mateixa coloració
Viccionari
# Vestit NBQ

Un vestit NBQ (nuclear, biològic i químic) es un estil d'equipament militar personal, el qual està desenvolupat per a protegir el portador de residus nuclear químics o biològics. El seu equivalent civil és el "vestit Hazmat".

## Realitat

Els vestits NBQ son un equipament desenvolupat per a temps de guerra biològica, química o nuclear. També és utilitzat en llocs on hi ha hagut alguna pertorbació ambiental, i l'exèrcit hi pren part, com per exemple a Txernòbil, es portaven vestits NBQ L-1, que eren els vestits NBQ soviètics de l'època.
Aquests vestits han de ser ràpids de posar, que durin bastant temps en condicions perilloses, i que càpiguen a sobre de l'uniforme.
# Vincenzo

Vincenzo (Hangul: 빈센조; RR: Binsenjo) és una sèrie de televisió sud-coreana del 2021 protagonitzada per Song Joong-ki com a personatge principal al costat de Jeon Yeo-been, Ok Taec-yeon, Kim Yeo-jin i Kwak Dong-yeon. Es va emetre a tvN del 20 de febrer al 2 de maig de 2021, tots els dissabtes i diumenges a les 21:00 (KST); cada episodi es va llançar a Netflix a Corea del Sud i internacionalment després de la seva emissió per televisió.

## Referències

* ↑ https://www.yna.co.kr/view/AKR20200810119400005
* ↑ https://www.forbes.com/sites/joanmacdonald/2021/01/06/10-dramas-to-watch-out-for-in-2021/?sh=5b24e41c7bba
# Volta a Llombardia 1970

La Volta a Llombardia 1970 fou la 64a edició de la clàssica ciclista Volta a Llombardia. La cursa es va disputar el diumenge 10 d'octubre de 1970, sobre un recorregut de 266 km. El vencedor final fou l'italià Franco Bitossi (Filotex), que s'imposà davant dels seus compatriotes de l'equip Salvarani Felice Gimondi i Gianni Motta.

## Classificació general

| | Ciclista | Equip | Temps |
| 1 | Franco Bitossi | Filotex | 6h 57' 22 |
| 2 | Felice Gimondi | Salvarani | m.t. |
| 3 | Gianni Motta | Salvarani | + 2'17" |
| 4 | Eddy Merckx | Faemino-Faema | m.t. |
| 5 | Herman Van Springel | Mann-Grundig | m.t. |
| 6 | Ole Ritter | Germanvox-Wega | m.t. |
| 7 | Luis Ocaña | Bic | m.t. |
| 8 | Enrico Maggioni | Ferretti | m.t. |
| 9 | Michele Dancelli | Molteni | + 5'17" |
| 10 | Billy Bilsland | Peugeot-Esso-Michelin | + 6'42" |

## Referències

* «Cyclisme - Tour de Lombardie - 1970». les-sports.info. [Consulta: 12 juny 2017].
* «Giro di Lombardia 1970». cyclebase.nl. [Consulta: 12 juny 2017].
* «64a edizione Giro di Lombardia (1970)». museociclismo.it. [Consulta: 12 juny 2017].

## Enllaços externs

* Web oficial de la cursa (italià)
# Vught

Vught és un municipi de la província del Brabant del Nord, al sud dels Països Baixos. L'1 de gener del 2009 tenia 25.349 habitants repartits sobre una superfície de 34,46 km² (dels quals 0,95 km² corresponen a aigua). Limita al nord amb 's-Hertogenbosch, a l'oest amb Heusden, a l'est amb Sint-Michielsgestel i al sud amb Haaren i Boxtel.

## Centres de població

* Cromvoirt, 797 h.
* Vught, 24.442 h.

## Ajuntament

Eleccions municipals :
| Partit | % 2002 | % 2006 | Reg. 2002 | Reg. 2006 |
| SP | 0,0 | 22,9 | 0 | 5 |
| Gemeentebelangen Vught | 41,4 | 21,6 | 9 | 4 |
| VVD | 17,2 | 19,3 | 4 | 4 |
| Vught Samen Anders (VSA) | 16,6 | 17,2 | 3 | 4 |
| CDA | 16,7 | 14,9 | 3 | 3 |
| D66 | 8,1 | 4,1 | 2 | 0 |
| Fractie Van Erp | 0,0 | - | 0 | 1 |
| Participació | 59,7 | 59,6 | 21 | 21 |

## Enllaços externs

* www.vught.nl
# Wadi Araba

Wadi Araba (també Arabah (hebreu: הָעֲרָבָה, HāʻĂrāḇā; àrab وادي عربة, Wādī ʻAraba) és una vall que perllonga al sud la falla del riu Jordà i de la qual fa part la mar Morta. Va des de la mar Morta al golf d'Akaba o d'Eilat i constitueix la frontera entre Jordània i Israel. La seva longitud és de 166 km (fins a la costa sud de la mar Morta). L'amplada mitjana és entre 5 i 8 km.
És una terra molt àrida, que té una altura màxima de 230 metres però a la part propera a la mar Morta baixa 417 metres per sota el nivell de la mar, i és el punt més baix de la terra. Hi ha molt poques poblacions al costat israelià i no n'hi cap al costat jordà. L'assentament més antic és el kibbutz Yotvata, fundat el 1957. Yotvata fou una ciutat del Wadi Araba esmentada a la Bíblia.
A l'Antic Testament el Wadi Araba designava a la vall del Jordà. La regió pròpia del Wadi Araba estava més poblada que modernament perquè hi havia mines de coure i hematites; el rei Salomó va explotar algunes mines en aquesta zona. Fou habitat pels edomites i a l'est hi havia els nabateus. En aquesta zona, al costat israelita hi ha el Parc de la Vall de Timna amb gravats prehistòrics a la roca al costat de les antigues explotacions mineres (coure); una forma natural és coneguda com a Pilars del rei Salomó. Al costat jordà hi ha el Wadi Rum on es va filmar part de la pel·lícula "Lawrence d'Aràbia".
L'itinerari de l'Èxode passava pel Wadi Araba. La zona fou poblada vers el 1900 aC
Aquí es va signar el tractat de pau entre Israel i Jordània el 26 d'octubre de 1994.

## Poblacions israelianes (de nord a sud)

| Ein Tamar Neot HaKikar Ir Ovot Idan Ein Hatzeva Ein Yahav Sapir Tzofar | Tzukim Paran Yahel Neot Smadar Neve Harif Lotan Ketura Grofit | Yotvata Samar Elifaz Be'er Ora Eilot Eilat |

## Enllaços externs

* Wadi Araba Archaeological Research Project
* Wadi Araba
* Wadi Arabah Project
* The Arava Institute for Environmental Studies
# Whiskey de sègol

Whiskey de sègol (en anglès: Rye whiskey) pot fer referència a dos tipus de whisky: 1) Whiskey de sègol dels Estats Units (American rye whiskey), que ha de ser destil·lat amb un percentatge de sègol mínim del 51%; 2) Whiskey de sègol del Canadà (Canadian rye whisky), que pot incloure o no sègol i si té l'aroma i el gust característic atribuït al whisky del Canadà legalment es pot etiquetar com "rye" (sègol).

## Whisky de sègol dels Estats Units (American rye whiskey)

Als Estats Units legalment s'ha de fer d'una massa amb un mínim del 51% de sègol, i els altres ingredients de la massa a destil·lar són normalment panís i malta d'ordi. Es destil·la amb no més d'un grau alcohòlic de 160 (expressats en unitats d'alcoholic proof), i es fa envellir en bótes de roure noves fins a arribar a un grau alcohòlic de no més de 125 proof. Aquest whiskey ha d'envellir un mínim de 2 anys.
El rye whiskey era el whisky prevalent al nord-est dels Estats Units, especialment a Pennsilvània i Maryland, però la llei seca va fer que el consum baixés en anys posteriors.

## Whisky de sègol del Canadà (Canadian rye whisky)

El whisky de sègol del Canadà no té uns requeriments concrets de contingut de sègol. En alguns casos la relació panís-sègol pot ser tan alta com de 9:1. La marca Alberta Premium excepcionalment està feta amb 100% de massa de sègol.
Cal un mínim de 3 anys d'envelliment, però no cal que sigui en bots nous.

## Diferències entre de sègol i el bourbon

El sègol dona un gust especiat o afruitat al whisky. El bourbon és més dolç i sol tenir més cos. Còctels com el Manhattan i l'Old Fashioned, que abans es feien amb whisky de sègol, han passat a fer-se amb bourbon.

## Referències

* ↑ "Standards of Identity for Distilled Spirits," Title 27 Code of Federal Regulations, Pt. 5.22.
* ↑ «"Canadian Food and Drug Regulations (C.R.C., c. 870) - Canadian Whisky, Canadian Rye Whisky or Rye Whisky (B.02.020.)"». Arxivat de l'original el 2012-07-09. [Consulta: 9 setembre 2010].
* ↑ «"Rye: Situation and Outlook," Agriculture and Agri-Food Canada, Bi-Weekly Bulletin, 2006-06-02 | Volume 19 Number 8 | ISSN 1494-1805 | AAFC No. 2081/E». Arxivat de l'original el 2012-02-06. [Consulta: 9 setembre 2010].
* ↑ See, e.g. Wondrich, David, Imbibe!: From Absinthe Cocktail to Whiskey Smash, a Salute in Stories and Drinks to "Professor" Jerry Thomas, Pioneer of the American Bar, Perigee Books, 2007. (ISBN 978-0399532870) At page 241 Wondrich states, in giving the recipe for a Manhattan, that "[a]ll things being equal, a 100-proof rye will make the best Manhattan..."
# Whiskey Creek

Whiskey Creek és una concentració de població designada pel cens dels Estats Units a l'estat de Florida. Segons el cens del 2000 tenia 4.806 habitants.

## Demografia

Segons el cens del 2000, Whiskey Creek tenia 4.806 habitants, 2.199 habitatges, i 1.517 famílies. La densitat de població era de 1.159,8 habitants/km².
Dels 2.199 habitatges en un 19,7% hi vivien nens de menys de 18 anys, en un 61,1% hi vivien parelles casades, en un 6% dones solteres, i en un 31% no eren unitats familiars. En el 26,6% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,62.
Per edats la població es repartia de la següent manera: un 17% tenia menys de 18 anys, un 3,1% entre 18 i 24, un 19% entre 25 i 44, un 27,8% de 45 a 60 i un 33,1% 65 anys o més.
L'edat mediana era de 53 anys. Per cada 100 dones de 18 o més anys hi havia 82,5 homes.
La renda mediana per habitatge era de 52.068 $ i la renda mediana per família de 60.383 $. Els homes tenien una renda mediana de 40.911 $ mentre que les dones 30.094 $. La renda per capita de la població era de 29.304 $. Entorn de l'1,7% de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whiskey Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Whiskey Creek». American Fact Finder. Oficina del Cens dels Estats Units, 12-01-2010.
# Wilmette

Wilmette és una població dels Estats Units a l'estat d'Illinois. Segons el cens del 2000 tenia 27.651 habitants.

## Demografia

Segons el cens del 2000, Wilmette tenia 27.651 habitants, 10.039 habitatges, i 7.730 famílies. La densitat de població era de 1.984,4 habitants/km².
Dels 10.039 habitatges en un 40,6% hi vivien nens de menys de 18 anys, en un 68,9% hi vivien parelles casades, en un 6,4% dones solteres, i en un 23% no eren unitats familiars. En el 21,1% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,19.
Per edats la població es repartia de la següent manera: un 29,7% tenia menys de 18 anys, un 3,6% entre 18 i 24, un 21,7% entre 25 i 44, un 27,8% de 45 a 60 i un 17,2% 65 anys o més.
L'edat mediana era de 42 anys. Per cada 100 dones de 18 o més anys hi havia 84,9 homes.
La renda mediana per habitatge era de 106.773 $ i la renda mediana per família de 122.515 $. Els homes tenien una renda mediana de 97.143 $ mentre que les dones 50.007 $. La renda per capita de la població era de 55.611 $. Aproximadament l'1,3% de les famílies i el 2,3% de la població estaven per davall del llindar de pobresa.

## Personatges il·lustres

* Bill Murray (1950 -) actor

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilmette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Wilmette». American Fact Finder. Oficina del Cens dels Estats Units, 12-01-2010.
# Xenocypris macrolepis

Xenocypris macrolepis és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

Es troba des de Rússia fins al Vietnam.

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* 1 2 FishBase (anglès)
* ↑ Berg, L.S. 1964 Freshwater fishes of the U.S.S.R. and adjacent countries. volum 2, 4a edició. Israel Program for Scientific Translations Ltd, Jerusalem.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Wilfried Krätzschmar

Wilfried Krätzschmar (Dresden, 23 de març de 1944) és un compositor alemany
Krätzschmar va rebre lliçons de piano des de 1952. Després de graduar-se a l'escola secundària Reick, va estudiar composició amb Johannes Paul Thilman, piano amb Wolfgang Plehn i direcció amb Klaus Zoephel a la Universitat de Música de Dresden de 1962 a 1968. El 1963 va dirigir un cor de trombons a Dresden. Del 1968 al 1969, va assumir la direcció de música teatral al Teatre Meiningen. Passat aquest temps va tornar a l'Acadèmia de Música de Dresden com a aspirant de Fritz Geißler. El 1975 es va fer càrrec artísticament del centre per a la promoció de joves compositors al districte de Dresden. El 1988 va ser nomenat professor associat a Dresden. Del 1991 al 2003 va ser rector de la Dresden University of Music i del 1992 al 2009 professor titular de composició. El 2003 va ser nomenat president del "Saxon Music Council". Del 2011 al 2014 Krätzschmar va ser vicepresident i del 2014 al 2017 president de l'Acadèmia Saxona de les Arts. Viu a Dresden.

## Premis

* 1971 Premi promocional del concurs Carl Maria von Weber
* 1972 i 1973 subvenció Mendelssohn del Ministeri de Cultura
* 1979 preu de Hans-Stieber d'Union Hall de Compositors
* 1980 Premi Hanns Eisler de difusió de la RDA
* Premi d'Art Dresden City 1985
* 1986 Premi d'Art GDR
* Premi de la crítica de les Jornades de música de GDR
* 2012 Placa de Johann Walter del Saxon Music Council
Van ser alumnes seus: Michael Flade, Arnulf Herrmann, Caspar René Hirschfeld, Alexander Keuk, Ekkehard Klemm, Uwe Krause, Rolf Thomas Lorenz, Christian Munch, Theodor Schubach i Sylke Zimpel entre d'altres.

## Bibliografia

* Krätzschmar, Prof. Wilfried. In: Wilfried W. Bruchhäuser: Komponisten der Gegenwart im Deutschen Komponisten-Interessenverband. Ein Handbuch. 4. Auflage, Deutscher Komponisten-Interessenverband, Berlin 1995, ISBN 3-55561-410-X, S. 715.
* Jörn Peter Hiekel (Hrsg.): Wilfried Krätzschmar. Perspektiven seines Schaffens. Sandstein, Dresden 2005, ISBN 3-937602-55-0.
* Hanns-Werner Heister: Doppelchörigkeit und Zungenreden. Wilfried Krätzschmars und schon jetzt (1991), in: Die Dresdner Kirchenmusik im 19. und 20. Jahrhundert, hrsg. von Matthias Herrmann, Laaber 1998, S. 555–572 (Musik in Dresden 3), ISBN 3-89007-331-X
* ↑ Acadèmia Saxona de les Arts: Wilfried Krätzschmar. Recuperat el 7 de febrer de 2018.